Diari Oficial de la Generalitat Valenciana


Sumari del DOGV 5503, del 02-05-2007 (2007/5050)

RESOLUCIÓ, d'11 d'abril 2007, de la Direcció General de Gestió del Medi, per la qual es declara zona de caça controlada la forest La Matea y Las Chofleras núm. 155 del Catàleg de forests d'utilitat pública, propietat de la Generalitat i situada en els termes municipals d'Enguera i Ayora (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/04/11/(2)/dof/vci/html**

### Dades del document

Número de DOGV
:   5503

Data del DOGV
:   02-05-2007

Secció del DOGV
:   I. DISPOSICIONS GENERALS

Número del document
:   2007/5050


Data del document
:   11-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Enguera
    * Ayora
    * legislació
    * caça
    * muntanya
    * regulació de la caça

Després d'iniciar l'expedient de renovació de la declaració de la forest La Matea y Las Chofleras com a zona de caça controlada pels Serveis Territorials de València; això de conformitat amb el que s'ha acordat en la reunió del Consell Valencià de la Caça de 18 de maig de 2006.
Vist l'informe dels Serveis Territorials.
Vist l'informe del Servei de Caça i Pesca.
Atés que en l'actualitat la forest La Matea y Las Chofleras requereix de gestió cinegètica i per tant cal la renovació de la declaració com a espai cinegètic com a zona de caça controlada.
D'acord amb l'article 32 de la Llei 13/2004, de 27 de desembre, de caça de la Comunitat Valenciana, i fent ús de les facultats que tinc atribuïdes, resolc:
Primer
Es declara zona de caça controlada, amb la denominació de La Matea y Las Chofleras, la forest del mateix nom de 1883 hectàrees sense enclavaments, propietat de la Generalitat, situada en els termes municipals d'Enguera i Ayora (València) i inclosa en el Catàleg de forests d'utilitat pública amb el número 155.
Segon
Els límits de la zona de caça controlada La Matea y Las Chofleras són els actuals de la forest núm. 155 del Catàleg d'utilitat pública.
Tercer
Es declara zona de caça controlada per un període de 20 anys prorrogable per períodes de 10 anys.
Quart
L'aprofitament principal serà la caça menor sense perjudici de l'existència d'aprofitament secundari de caça major. En concret, el pla tècnic d'ordenació cinegètica inclourà tant la realització de mesures de foment de les poblacions cinegètiques de caça menor, com les mesures de gestió necessàries sobre les espècies de caça major per a garantir, de forma ordinària, nivells poblacionals d'acord amb els interessos agrícoles de la comarca en què s'estableix. Les mesures de foment no poden incloure repoblacions amb exemplars de granja o d'explotacions cinegètiques.
Cinqué
La gestió i l'aprofitament cinegètic de la zona de caça controlada es durà a terme a través de la corresponent resolució del pla tècnic d'ordenació cinegètica i les seues revisions, que s'han d'aprovar, tant aquesta com les altres, pel director dels Serveis Territorials de València
Sisé
El control i la regulació del gaudi cinegètic dels terrenys sotmesos a la present declaració correspon als Serveis Territorials de Medi Ambient, a través de la seua adjudicació bé a una societat de caçadors sense finalitat lucrativa, o bé a una entitat local del terme municipal on es trobe la zona per a la seua administració directa.
L'adjudicació s'efectuarà per un període de 10 anys, després de l'anunci públic en el BOP, una vegada que la Conselleria haja elaborat el pla tècnic d'ordenació cinegètica en què es detallen tant les millores que s'han de realitzar i la pressió cinegètica base d'acord amb les possibilitats del recurs. Les societats de caçadors o entitats locals que concórreguen a l'adjudicació podran establir millores tant en les millores d'hàbitat com de guarderia, com també qualsevol altra que consideren oportuna. Així mateix, poden concursar proposant tant una pressió cinegètica equivalent a la pressió cinegètica base com una menor, però en cap cas major. Aquest últim cas serà motiu d'inadmissió de la sol·licitud per a entrar en concurs.
En el cas que siga una entitat local la que concórrega ha d'acompanyar-se de la sol·licitud d'adjudicació en règim d'expedició de permisos per mitjà d'oferta pública, per període no superior a cinc anys, i sense possibilitat de discriminació per raó de lloc.
L'adjudicació de la zona de caça controlada comportarà a l'adjudicatari, per raó dels articles següents de la Llei 13/2004, de caça de la Comunitat Valenciana: 21, 31, 34, 35, 36, 38, 41 les següents obligacions.
- La senyalització del terreny cinegètic d'acord amb la normativa vigent.
- El compliment del pla de gestió que s'establisca en la resolució aprovatòria del pla tècnic d'ordenació cinegètica.
- La realització de les inversions que en benefici de les poblacions silvestres es determinen en el pla tècnic d'ordenació cinegètica que s'aprove.
- La gestió de totes les espècies cinegètiques encara que no siguen susceptibles d'aprofitament.
- Col·laborar amb l'administració en les mesures de detecció i control de malalties en la fauna silvestre cinegètica.
- Respondre pels danys que les espècies cinegètiques puguen produir dins de l'espai cinegètic als cultius o immobles.
Així mateix, a fi que els caçadors compten amb la documentació oportuna per a caçar, l'adjudicatari els expedirà per escrit els corresponents permisos nominals que obligatòriament estaran numerats per al seu control, i pot ser causa de l'anul·lació de l'adjudicació i suspensió de l'aprofitament l'incompliment d'aquesta obligació com també de les anteriors.
Després de finalitzar el període d'adjudicació aquesta serà prorrogable per un altre període de 10 anys sense necessitat de concurs sempre que l'adjudicatari haja complit totes les obligacions anteriors, incloses les derivades del compliment de les resolucions aprovatòries dels plans d'ordenació cinegètica.
Seté
La present resolució entrarà en vigor l'endemà de la publicació en el Diari Oficial de la Comunitat Valenciana.
Huité
Contra la present resolució, que no posa fi a la via administrativa es pot interposar recurs d'alçada davant de la secretària autonòmica de Territori i Medi Ambient en el termini d'un mes des de l'endemà de la recepció de la present notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i de procediment administratiu comú.
València, 11 d'abril de 2007.- La directora general de Gestió del Medi Natural: Concepción Maroto Álvarez.


Còpia Permalink ELI